আরফানুল হক রিফাত

আরফানুল হক রিফাত (২ ফেব্রুয়ারি ১৯৫৮ - ১৩ ডিসেম্বর ২০২৩) ছিলেন একজন বাংলাদেশী রাজনীতিবিদ ও কুমিল্লা সিটি কর্পোরেশনের ২য় মেয়র। আরফানুল হক রিফাত ২রা ফেব্রুয়ারী ১৯৫৮ সালে কুমিল্লা সম্ভ্রান্ত মুসলিম পরিবারে জন্মগ্রহণ করেন কুমিল্লা জিলা স্কুল থেকে ১৯৭৪ সালে এসএসসি পাশ করেন। পরবর্তীতে তিনি কুমিল্লা ভিক্টোরিয়া কলেজ থেকে এইচএসসি ও একই কলেজ থেকে স্নাতক ডিগ্রি লাভ করেন। জিলা স্কুলে পড়াকালীন সময়ে রিফাত কুমিল্লা মহানগর আওয়ামী লীগের সভাপতি এবং কুমিল্লা সদর আসনের সংসদ সদস্য হাজী আ ক ম বাহাউদ্দিন বাহারের অনুসারী হিসেবে ছাত্রলীগের রাজনীতির সঙ্গে সম্পৃক্ত হন এবং পরবর্তীতে ১৯৮০ সালে শহর ছাত্রলীগের সভাপতির পদ লাভ করেন। ১৯৮১ সালে তিনি কুমিল্লা ভিক্টোরিয়া কলেজ ছাত্র সংসদ ছাত্রলীগের প্যানেলে বহিঃক্রীড়া ও ব্যায়ামাগার সম্পাদক নির্বাচিত হন। একই বছরে আরফানুল হক রিফাত জামায়াত শিবির কর্তৃক আক্রমণের শিকার হন, ওই সময় তার দুই হাত এবং দুই পায়ের রগ কেটে দেওয়া হয়। ১৯৮৩-৮৫ সাল পর্যন্ত তিনি সিঙ্গাপুরের মাউন্ট এলিজাবেথ হাসপাতালে চিকিৎসাধীন ছিলেন। ১৯৯৬ সালে তিনি কেন্দ্রীয় যুবলীগের সদস্যপদ লাভ করেন এবং পরবর্তীতে কুমিল্লা জেলা যুবলীগের সহ-সভাপতির দায়িত্ব পালন করেন। সর্বশেষ ২০১৭ সালে তিনি কুমিল্লা মহানগর আওয়ামী লীগের সাধারণ সম্পাদকের পদ লাভ করেন। এছাড়া আরফানুল হক রিফাত ২০১০ সাল থেকে কুমিল্লা জেলা ফুটবল অ্যাসোসিয়েশনের সভাপতি এবং জেলা ক্রীড়া সংস্থার সাধারণ সম্পাদকের দায়িত্ব পালন করেছেন। ২০২২ সালের কুমিল্লা সিটি কর্পোরেশন নির্বাচনে তিনি বাংলাদেশ আওয়ামী লীগের মনোনয়ন লাভ করেন এবং সাবেক মেয়র মনিরুল হক সাক্কু কে পরাজিত করে মেয়র নির্বাচিত হন‌। মৃত্যুর আগ পর্যন্ত তিনি এই দায়িত্বে ছিলেন। ২০১৮ সালের ৯ জানুয়ারি গোয়েন্দা সংস্থার সহযোগিতায় প্রধানমন্ত্রীর কার্যালয় থেকে প্রকাশিত বাংলাদেশের মাদক চোরাকারবারি, তাদের পৃষ্ঠপোষক ও এর সঙ্গে সংশ্লিস্ট আইনশৃঙ্খলা রক্ষাকারী বাহিনীর সদস্যদের তালিকায় কুমিল্লা জেলার মাদক চোরাকারবারিদের পৃষ্ঠপোষক হিসেবে আরফানুল হক রিফাতের নাম উল্লেখ ছিলো। তবে তিনি এবং কেন্দ্রীয় আওয়ামী লীগ নেতারা এই অভিযোগ উদ্দেশ্যপ্রণোদিত বলে দাবি করেছেন। এছাড়া, তার বিরুদ্ধে পেশীশক্তি ব্যবহার করে টেন্ডারবাজি এবং গোমতী নদী থেকে অবৈধভাবে বালু ও মাটি উত্তোলনের অভিযোগ রয়েছে। আরফানুল হক রিফাত ১৩ ডিসেম্বর ২০২৩ সালে সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন। "কুমিল্লার নতুন মেয়র আরফানুল হক রিফাত"। ঢাকা পোস্ট। সংগ্রহের তারিখ ২০২২-০৬-১৫।  "কুমিল্লার নগরপিতা আরফানুল হক রিফাত"। আরটিভি। সংগ্রহের তারিখ ২০২২-০৬-১৫।  প্রতিনিধি, কুমিল্লা। "কুমিল্লার মেয়র আরফানুল হক রিফাত আর নেই"। bdnews24। সংগ্রহের তারিখ ২০২৩-১২-১৩।  "নৌকার মাঝি কে এই রিফাত?"। যুগান্তর। সংগ্রহের তারিখ ২০২২-০৬-১৫।  "কুসিক নির্বাচনে নৌকা প্রতীক পাওয়া কে এই রিফাত"। বাংলাদেশ জার্নাল। সংগ্রহের তারিখ ২০২২-০৬-১৫।  "কুমিল্লা সিটিতে নৌকার প্রার্থী আরফানুল হক রিফাত"। বার্তা২৪। সংগ্রহের তারিখ ২০২২-০৬-১৫।  "কুমিল্লা সিটি ভোট: রিফাতকে ৩৪৩ ভোটে বিজয়ী ঘোষণা"। bdnews24.com। ২০২২-০৬-১৫ তারিখে মূল থেকে আর্কাইভ করা। সংগ্রহের তারিখ ২০২২-০৬-১৫।  "ফল প্রত্যাখ্যান, আইনি লড়াইয়ে যাবো: সাক্কু"। jagonews24.com। সংগ্রহের তারিখ ২০২২-০৬-১৫।  কুমিল্লা, জেলা প্রতিনিধি (১৯৭০-০১-০১)। "কুসিক মেয়র আরফানুল হক রিফাত মারা গেছেন"। dhakapost.com। সংগ্রহের তারিখ ২০২৪-০৩-০৯।  "কুসিক নির্বাচনে আ. লীগের প্রার্থী 'মাদক চোরাকারবারের শীর্ষ পৃষ্ঠপোষক'!"। www.deshrupantor.com। সংগ্রহের তারিখ ২০২২-০৮-১১।  "কুমিল্লার শীর্ষ মাদক কারবারি রিফাত এখন নৌকার কাণ্ডারি"। www.bhorerkagoj.com। সংগ্রহের তারিখ ২০২২-০৮-১১।  "আওয়ামী লীগ: কুমিল্লার মেয়র প্রার্থী রিফাতের বিরুদ্ধে মাদক সংশ্লিষ্টতার অভিযোগ 'উদ্দেশ্যপ্রণোদিত'"। bangla.dhakatribune.com। ২০২২-০৫-২৪। সংগ্রহের তারিখ ২০২২-০৮-১১।  হাসান, রাশিদুল; নজরুল, খালিদ বিন (২০২২-০৫-১৬)। "মাদকের শীর্ষ পৃষ্ঠপোষকই আ. লীগের প্রার্থী"। ডেইলি স্টার। সংগ্রহের তারিখ ২০২২-০৮-১১।  "গোমতী নদী থেকে অবৈধভাবে বালু উত্তোলনের অভিযোগ"। দৈনিক ইত্তেফাক। ২০২০-০৯-১৩। সংগ্রহের তারিখ ২০২২-০৮-১১।  "কুমিল্লা সিটি মেয়র রিফাত মারা গেছেন"। ডেইলি স্টার বাংলা। ২০২৩-১২-১৩। সংগ্রহের তারিখ ২০২৩-১২-১৩।